The Clements Checklist of Birds of the World

The Clements Checklist of Birds of the World, nå kjent som The eBird/Clements Checklist of Birds of the World er ei global sjekkliste for taksonomi over verdens fugler, opphavlig autorisert av James F. Clements i bokform. Den er derfor også kjent som «Clementslista» på folkemunne. Clementslista inngår i dag som et prosjekt under Cornell Lab of Ornithology ved Cornell University.

Gjennom fem utgaver har Clements’ bok fungert som hovedsjekklisten for fugletittere, ornitologer, naturvernere og andre forskere. Før sin altfor tidlige død i juni 2005 hadde Clements nesten fullført en sjette utgave av dette mesterverket om verdens fuglemangfold. Takket være en generøs gave fra Karen Clements er Cornell Lab of Ornithology stolte av å kunne kunngjøre sin rolle i å videreføre arven etter dette autoritative referanseverket for verdens fugler.

Sjekklisten har vært i bruk som en av flere autoritative globale referanser for taksonomisk inndeling av verdens fugler. Den utgis av Cornell University Press og sjette utgave ble publisert i 2007. Forlaget publiserer oppdaterte korreksjoner stort sette årlig, som en tjeneste for brukerne av boka. 

Clementslista er også synonym med den taksonomiske inndelingen av fugler i Birds of the World, verdens største ornitologiske online oppslagsverk for fugler. Fra juli 2025 ble imidlertid Clementslista og flere andre tilsvarende globale sjekklister samordnet i et nytt fellesprosjekt for fugletaksonomi, kalt AviList. Det betyr i praksis at de globale sjekklistene heretter vil være likelydende i sin taksonomiske inndeling av fugler.

 James F. Clements 
James Franklin Clements, ofte referert til som James eller Jim Clements, tok doktorgraden sin ved California Western University (1924–2002) i 1975. Hans doktoravhandling ble til den første utgaven av Birds of the World, a Checklist. I tillegg til arbeidet sitt som partner i et trykkeri i California, fant han også tid til å støtte formål som lå hans naturhistoriske hjerte nært. Han hadde til og med en fugl oppkalt etter seg – den kritisk truede varillalmyggsmetten (Polioptila clementsi), oppdaget i 2005 og funnet kun i ett nasjonalt verneområde i Peru. Dr. Clements var en mann med mange interesser og talenter. Direktøren for Cornell Lab of Ornithology, John Fitzpatrick, skriver i introduksjonen til den sjette utgaven av Clements Checklist:

James Clements gikk bort den 9. juni 2005, som følge av komplikasjoner knyttet til akutt myelogen leukemi. The Clements Checklist of Birds of the World er en enorm prestasjon og en verdig hyllest til en mann som viet sitt liv til studiet av fugler og natur.

 eBird 
eBird, som Clementslista har et utstrakt samarbeid med, begynte med en enkel idé – at hver fugletitter sitter på unik kunnskap og erfaring. Målet er å samle denne informasjonen i form av sjekklister over fugler, arkivere den og dele den fritt for å drive nye datadrevne tilnærminger innen vitenskap, naturvern og utdanning. Samtidig utvikler vi verktøy som gjør fugletitting mer givende. Fra å kunne administrere lister, bilder og lydopptak, til å se sanntidskart over artsfordeling, til varsler som gir beskjed når arter er observert – vi streber etter å gi det mest oppdaterte og nyttige informasjonen til fugleinteresserte.

eBird er verdens største borgerforskningsprosjekt knyttet til biologisk mangfold, med over 100 millioner fugleobservasjoner rapportert hvert år av eBird-brukere over hele verden. Det er et samarbeidsprosjekt med hundrevis av partnerorganisasjoner, tusenvis av regionale eksperter og hundretusenvis av brukere. eBird administreres også av Cornell Lab of Ornithology.

 Se også 
 AviList – A Unified Global Checklist of the World’s Birds
 HBW and BirdLife International Illustrated Checklist of the Birds of the World

Referanser
AviList Core Team. 2025. AviList: The Global Avian Checklist, v2025. https://doi.org/10.2173/avilist.v2025

eBird (2025) About eBird. Cornell Lab of Ornithology. Besøkt 2025-07-26

Cornell Lab Clements Checklist. James Clements. Besøkt 2025-07-26

Clements, J. F., T. S. Schulenberg, M. J. Iliff, S. M. Billerman, T. A. Fredericks, B. L. Sullivan, and C. L. Wood. 2007–2019. The eBird/Clements Checklist of Birds of the World: Latest and Previous Updates.

 Eksterne lenker 
 The Clements Checklist of Birds of the World

Kategori:Engelskspråklige oppslagsverk
Kategori:Ornitologi
Kategori:Systematisk biologi